2024 m. sausio 10 d. Bendrojo Teismo (penktoji kolegija) sprendimas VN / Komisija
(Byla T‑322/23)(1)
„ Viešoji tarnyba – Pareigūnai – Darbo užmokestis – Šeimos išmokos – Mokėjimas vienam iš tėvų, kuriam priskirta vaiko globa – Teisės klaida – Teisėti lūkesčiai “
1.      Pareigūnai – Darbo užmokestis – Šeimos išmokos – Išmokų mokėjimas tik vienam iš tėvų, kuriam priskirta vaiko globa – Leistinumas – Sąlyga – Teisėtas vaiko globos priskyrimas – Sąvoka – Taikus susitarimas, kuriuo išsprendžiamas vaiko globos klausimas ir kurį patvirtina teismas – Įtraukimas
(Pareigūnų tarnybos nuostatų 62 straipsnio trečia pastraipa ir 67 straipsnio 1 dalis; VII priedo 1 straipsnio 5 dalis, 2 straipsnio 2 ir 7 dalys ir 3 straipsnio 1 dalies penkta pastraipa)
(žr. 34–47 punktus)
2.      Pareigūnai – Darbo užmokestis – Šeimos išmokos – Išmokų mokėjimas tik vienam iš tėvų, kuriam priskirta vaiko globa – Leistinumas – Kito iš tėvų finansinio indėlio, skirto vaiko išlaikymui, nustatymas susitarime dėl vaiko globos – Poveikio nebuvimas
(Pareigūnų tarnybos nuostatų 62 straipsnio trečia pastraipa ir 67 straipsnio 1 dalis; VII priedo 1 straipsnio 5 dalis, 2 straipsnio 2 ir 7 dalys ir 3 straipsnio 1 dalies penkta pastraipa)
(žr. 48 punktą)
Rezoliucinė dalis
1.
Atmesti ieškinį.
2.
Priteisti iš VN bylinėjimosi išlaidas.
1 OL C 261, 2023 7 24.